Rikunarita-ORG/Wikinium huggingface dataset:
# คาบสมุทรอาหรับ

ภาพถ่ายทางอากาศของคาบสมุทรอาหรับ
**คาบสมุทรอาหรับ** (อังกฤษ: *Arabian Peninsula*; อาหรับ: شبه الجزيرة العربية หรือ جزيرة العرب) เป็นคาบสมุทรในภูมิภาคเอเชียตะวันตกเฉียงใต้ และอยู่ระหว่างทวีปเอเชียกับทวีปแอฟริกา พื้นที่ส่วนมากเป็นทะเลทราย

พื้นที่ส่วนนี้เป็นดินแดนสำคัญของตะวันออกกลาง เนื่องจากเต็มไปด้วยทรัพยากรน้ำมันและก๊าซธรรมชาติ

ชายฝั่งตะวันตกของคาบสมุทรอาหรับติดกับทะเลแดง ฝั่งตะวันออกเฉียงใต้ติดทะเลอาหรับ (ส่วนหนึ่งของมหาสมุทรอินเดีย) ทางตะวันออกเฉียงเหนือติดอ่าวโอมานและอ่าวเปอร์เซีย

## ประเทศที่ตั้งอยู่บนคาบสมุทร

* บาห์เรน
* คูเวต
* โอมาน
* กาตาร์
* ซาอุดีอาระเบีย
* เยเมน
* สหรัฐอาหรับเอมิเรตส์
# บอลข่าน

แผนที่ทางอากาศของคาบสมุทรบอลข่าน
**คาบสมุทรบอลข่าน** (อังกฤษ: *Balkans*) เป็นชื่อทางประวัติศาสตร์และภูมิศาสตร์ หมายถึงดินแดนทางด้านตะวันออกเฉียงใต้ของทวีปยุโรป มีพื้นที่ประมาณ 550,000 ตร.กม. และมีประชากรรวมกันราว 53 ล้านคน ชื่อนี้มาจากชื่อของเทือกเขาบอลข่านที่พาดผ่านใจกลางประเทศบัลแกเรียไปยังด้านตะวันออกของสาธารณรัฐเซอร์เบีย

## ประเทศในดินแดนปัจจุบัน

ในปัจจุบัน ประเทศเหล่านี้ตั้งอยู่ในคาบสมุทรบอลข่าน

* แอลเบเนีย
* บอสเนียและเฮอร์เซโกวีนา
* บัลแกเรีย
* โครเอเชีย (เฉพาะทางตะวันตกเฉียงใต้)
* กรีซ
* มาซิโดเนียเหนือ
* โรมาเนีย (เฉพาะทางตอนใต้ของแม่น้ำดานูบ,บางครั้งจะไม่นับว่าเป็นส่วนหนึ่งของบอลข่าน)
* เซอร์เบีย (ตั้งแต่ตอนใต้ของกรุงเบลเกรดเป็นต้นไป)
* มอนเตเนโกร
* คอซอวอ
* สโลวีเนีย (เฉพาะทางตอนใต้)
* ตุรกี (เฉพาะฝั่งยุโรป)

## เขตเวลา

เขตเวลาในคาบสมุทรบอลข่านมีการกำหนดดังต่อไปนี้

* พื้นที่ที่อยู่ในเขตเวลา UTC+01:00: คอซอวอ, โครเอเชีย, เซอร์เบีย, บอสเนียและเฮอร์เซโกวีนา, มอนเตเนโกร, มาซิโดเนียเหนือ, สโลวีเนีย และแอลเบเนีย
* พื้นที่ที่อยู่ในเขตเวลา UTC+02:00: กรีซ, บัลแกเรีย และโรมาเนีย
* พื้นที่ที่อยู่ในเขตเวลา UTC+03:00: ตุรกี

## อ้างอิง

* Banac, Ivo (1984). The National Question in Yugoslavia: Origins, History, Politics. Ithaca, N.Y.: Cornell University Press. ISBN 978-0-8014-9493-2.
# สาธารณรัฐแอฟริกากลาง

| สาธารณรัฐแอฟริกากลาง

* *Ködörösêse tî Bêafrîka* (ซังโก)
* *République centrafricaine* (ฝรั่งเศส)

 |
| --- |
|
ธงชาติ

ตราแผ่นดิน

 |
| **คำขวัญ:"Zo Kwe Zo"* (ซังโก)
* "ทุกคนก็คือมนุษย์เหมือนกัน"
* *"Unité, Dignité, Travail"* (ฝรั่งเศส)
* "เอกภาพ ศักดิ์ศรี งาน"
 |
| **เพลงชาติ: *E Zingo* (ซังโก)
* *La Renaissance* (ฝรั่งเศส)
* "ลาเรอแนซ็องส์"

ระยะเวลา: 1 minute and 10 seconds1:10 |
| แสดงลูกโลกแสดงแผนที่ทวีปแอฟริกาแสดงทั้งหมด |
| เมืองหลวงและเมืองใหญ่สุด | บังกี ﻿ / ﻿ |
| ภาษาราชการ | * ฝรั่งเศส
* ซังโก (กึ่งราชการ)
 |
| การปกครอง | รัฐเดี่ยว สาธารณรัฐระบบประธานาธิบดี |
|  |
| • ประธานาธิบดี  | โฟสแต็ง-อาร์ก็องฌ์ ตัวเดรา |
| • นายกรัฐมนตรี  | เฟลิกซ์ โมลัว |
| • ประธานรัฐสภา  | ซิมพลิซ ซารันจิ |
|  |
| เอกราช จาก ฝรั่งเศส |
|  |
| • วันที่  | 13 สิงหาคม พ.ศ. 2503 |
|  |
| พื้นที่ |
| • รวม | 622,984 ตารางกิโลเมตร (240,535 ตารางไมล์) (44) |
| ประชากร |
| • ประมาณ 2024 |  5,650,957 (119) |
| • ความหนาแน่น | 7.1 ต่อตารางกิโลเมตร (18.4 ต่อตารางไมล์) (221) |
| จีดีพี (อำนาจซื้อ) | ประมาณ 2023 |
| • รวม |  $5.678 พันล้าน (170) |
| • ต่อหัว |  $1,109 (190) |
| จีดีพี (ราคาตลาด) | ประมาณ 2023 |
| • รวม |  $2.760 พันล้าน (182) |
| • ต่อหัว |  $539 (191) |
| จีนี (2021) |  43 ความเหลื่อมล้ำปานกลาง |
| เอชดีไอ (2023) |  0.414 ต่ำ (191st) |
| สกุลเงิน | ฟรังก์ซีเอฟเอ (XAF) |
| เขตเวลา | UTC+1 (WAT) |
| รหัสโทรศัพท์ | +236 |
| รหัส ISO 3166 | CF |
| โดเมนบนสุด | .cf |

**สาธารณรัฐแอฟริกากลาง** (ฝรั่งเศส: *République centrafricaine*; ซังโก: *Ködörösêse tî Bêafrîka*) หรือ **ซ็องทราฟริก** (ฝรั่งเศส: *Centrafrique*) เป็นประเทศที่ไม่มีทางออกสู่ทะเลในแอฟริกากลาง มีอาณาเขตทางเหนือจรดประเทศชาด ทางตะวันออกจรดประเทศซูดาน ทางใต้จรดสาธารณรัฐคองโกและสาธารณรัฐประชาธิปไตยคองโก และทางตะวันตกจรดประเทศแคเมอรูน ตั้งอยู่เหนือเส้นศูนย์สูตร และแบ่งลุ่มแม่น้ำคองโกจากทะเลสาบชาดและลุ่มแม่น้ำไนล์ขาว

## ประวัติศาสตร์

ดินแดนนี้แต่เดิมเป็นดินแดนของชาวบันตู ต่อมาจึงกลายเป็นอาณานิคมของฝรั่งเศสชื่ออูบองกี-ชารี (Ubangi-Shari) โดยที่ปกครองโดยชาวฝรั่งเศสที่มีผลประโยชน์จากสวนไร่ และหลังจากที่ประกาศเอกราชเมื่อ 13 สิงหาคม พ.ศ. 2503 ในปีนี้เองทางแอฟริกากลางได้สถาปนาความสัมพันธ์ทางการทูตกับจีน กลายเป็นศูนย์กลางของอิทธิพลจีน จนหลังจาก พ.ศ. 2508 ความสัมพันธ์กับจีนจึงเสื่อมลง นายฌ็อง-เบแดล บอกาซา ยึดอำนาจการปกครองเมื่อ พ.ศ. 2508 ประกาศตนเป็นจักรพรรดิแห่งจักรวรรดิแอฟริกากลาง ต่อมา พ.ศ. 2519 บอกาซาหันมาปกครองประเทศแบบเผด็จการจนถูกโค่นล้มจากการรัฐประหารของฝ่ายตรงข้ามที่ได้รับความช่วยเหลือจากฝรั่งเศสเมื่อ พ.ศ. 2522 นายดาวิด ดาโก เข้าสืบทอดตำแหน่งแทน ท่ามกลางวิกฤติเศรษฐกิจและความวุ่นวายภายในประเทศ ต่อมาจึงถูกรัฐประหารเมื่อ พ.ศ. 2524 โดยนายพลโกลิงบา และได้แต่งตั้งรัฐบาลพลเรือนใน พ.ศ. 2536 แต่ก็ยังไม่มีความมั่นคงทางการเมือง

## อ้างอิง
# ที่ราบสูงอิหร่าน

**ที่ราบสูงอิหร่าน** (อังกฤษ: *Iranian plateau*) หรือ **ที่ราบสูงเปอร์เซีย** (Persian plateau) เป็นที่ราบสูงที่ครอบคลุมพื้นที่บางส่วนของเอเชียตะวันตก เอเชียกลาง และเอเชียใต้ เป็นส่วนหนึ่งของแผ่นยูเรเชียน และตัวเชื่อมระหว่างแผ่นอาหรับกับแผ่นอินเดีย ที่ราบสูงนี้ตั้งอยู่ระหว่างเทือกเขาซากรอสทางทิศตะวันตก ทะเลแคสเปียนและโคเพตดากทางทิศเหนือ ที่ราบสูงอาร์เมเนียและเทือกเขาคอเคซัสทางตะวันตกเฉียงเหนือ ช่องแคบฮอร์มุซและอ่าวเปอร์เซียทางทิศใต้ และอนุทวีปอินเดียทางทิศตะวันออก

## อ้างอิง
# แม่น้ำเยนีเซย์

| แม่น้ำเยนีเซย์ |
| --- |
|  |
| ระบบอุทกวิทยา |
| ลุ่มน้ำประธาน | รัสเซีย มองโกเลีย |
| ชื่อแหล่งน้ำ | แม่น้ำเยนีเซย์ |
| ข้อมูลทั่วไป |
| ประเภท | แม่น้ำ |
| ความยาว | 5,539 กม. (3,445 ไมล์) |
| ที่ตั้งของท้ายน้ำ | ทะเลอาร์กติก |
| ปริมาณน้ำเฉลี่ย | 19,600 ลบ.ม. ต่อวินาที (692,272 ft³/s) |
| ปริมาณน้ำเฉลี่ยต่อพื้นที่ | 2,580,000 ตร.กม. (996,138 mi²) |
| แผนที่ |
|  |

**แม่น้ำเยนีเซย์** (รัสเซีย: Енисей; อังกฤษ: *Yenisei*) เกิดจากเทือกเขาใกล้พรมแดนมองโกเลีย ไหลผ่านไซบีเรียลงสู่อ่าวเยนีเซย์ ในทะเลคารา มหาสมุทรอาร์กติก เป็นแม่น้ำที่ยาวเป็นอันดับที่ห้าของโลก น้ำในแม่น้ำนี้เป็นน้ำแข็งปีละหลายเดือน
# ที่ราบลุ่มแม่น้ำสินธุ-คงคา

ที่ราบลุ่มแม่น้ำสินธุ-คงคา
**ที่ราบลุ่มแม่น้ำสินธุ-คงคา** (อังกฤษ: *Indo-Gangetic Plain* หรือ Indus-Ganga Plain) หรือ **ที่ราบลุ่มแม่น้ำตอนเหนือของอินเดีย** (North Indian River Plain) เป็นที่ราบอันอุดมสมบูรณ์ พื้นที่ 630 ล้านเอเคอร์ (2.5 ล้านตารางกิโลเมตร) บริเวณทางเหนือของเอเชียใต้ ครอบคลุมพื้นที่ส่วนใหญ่ของภาคเหนือและภาคตะวันออกของประเทศอินเดีย ส่วนตะวันออกของประเทศปากีสถาน พื้นที่ทั้งหมดของประเทศบังกลาเทศและที่ราบทางทิศใต้ของประเทศเนปาล ชื่อเรียกตั้งตามแม่น้ำสินธุและแม่น้ำคงคา และยังครอบคลุมพื้นที่เมืองขนาดใหญ่ด้วย ที่ราบมีขอบเขตทิศเหนือติดกับเทือกเขาหิมาลัยซึ่งเป็นต้นกำเนิดของแม่น้ำหลายสายและตะกอนน้ำพาที่อุดมสมบูรณ์จากแม่น้ำสองสายนี้ ที่ราบบริเวณปลายทิศใต้ คือบริเวณที่ราบสูงโชตนาคปุระ และทางทิศตะวันตกติดกับที่ราบสูงอิหร่าน

## อ้างอิง